**Projekto**

**lyginamasis variantas**

**LIETUVOS RESPUBLIKOS**

**VALSTYBĖS IR SAVIVALDYBIŲ ĮSTAIGŲ DARBUOTOJŲ DARBO APMOKĖJIMO ĮSTATYMO NR. XIII-198 2, 3, 4, 7, 8, 14, 17 STRAIPSNIŲ IR**

**5 PRIEDO PAKEITIMO**

 **ĮSTATYMAS**

2018 m. d. Nr.

 Vilnius

**1 straipsnis. 2 straipsnio pakeitimas**

1. Pakeisti 2 straipsnio 1 punkto b papunktį ir jį išdėstyti taip:

„b) A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu, taip pat **mokytojų,** baleto artistų ir šokėjų bei kilnojamųjų kultūros vertybių restauratorių pareigybės;“

2. Pakeisti 2 straipsnio 2 punktą ir jį išdėstyti taip:

„2) B lygio – pareigybės, kurioms būtinas ne žemesnis kaip aukštesnysis išsilavinimas**, įgytas iki 2009 metų**, ar specialusis vidurinis išsilavinimas, ~~įgyti~~ **įgytas** iki 1995 metų;“

**2 straipsnis. 3 straipsnio pakeitimas**

Pakeisti 3 straipsnio 2 dalies 3 punktą ir jį išdėstyti taip:

„3) specialistai, kurių pareigybės priskiriamos A arba B lygiui, atsižvelgiant į būtiną išsilavinimą toms pareigoms eiti; **mokytojų,** baleto artistų ir šokėjų, taip pat kilnojamųjų kultūros vertybių restauratorių pareigybės priskiriamos specialistų A2 lygio pareigybių grupei;“.

**3 straipsnis. 4 straipsnio pakeitimas**

1. Pakeisti 4 straipsnio 1 dalį ir ją išdėstyti taip:

 „1. Biudžetinės įstaigos vadovas tvirtina biudžetinės įstaigos darbuotojų pareigybių sąrašus, naudodamasis Lietuvos Respublikos ūkio ministro patvirtintu Lietuvos profesijų klasifikatoriaus kodu ir pritaikydamas profesijos pavadinimą konkrečiai pareigybei įvardyti. **Mokytojų, dirbančių pagal bendrojo ugdymo, profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas, pareigybių skaičius įstaigos darbuotojų pareigybių sąraše nustatomas, atsižvelgiant į įstaigos atitinkamų ugdymo programų kontaktinių valandų skaičių per mokslo metus, nustatytą atsižvelgiant į klasių (grupių) komplektų skaičių ir dydį, vidutinį kontaktinių valandų, tenkančių per mokslo metus vienai pareigybei, skaičių (kuris nustatomas mokytojų, dirbančių pagal bendrojo ugdymo programas, pareigybėms – pagal mokymo lėšų apskaičiavimo, paskirstymo ir panaudojimo tvarkos apraše, kurį tvirtina Lietuvos Respublikos Vyriausybė, nustatytas vidutinių kontaktinių valandų, tenkančių per mokslo metus vienai pareigybei, normas pagal sąlyginį klasės (grupės) komplekto dydį; mokytojų, dirbančių pagal profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas, pareigybėms – pagal šio įstatymo 5 priedo 9 punkte nustatyto mokytojo, turinčio kvalifikacinę kategoriją, mažiausio ir didžiausio galimo kontaktinių valandų skaičiaus per mokslo metus aritmetinį vidurkį), taip pat į iš valstybės ir savivaldybių biudžetų finansuojamų valandų (kontaktinių ir nekontaktinių), vidutiniškai tenkančių per mokslo metus vienai pareigybei, skaičių.**“

2. Pakeisti 4 straipsnio 2 dalį ir ją išdėstyti taip:

„2. Biudžetinės įstaigos vadovas tvirtina biudžetinės įstaigos darbuotojų pareigybių aprašymus, o biudžetinės įstaigos vadovo pareigybės aprašymą tvirtina į pareigas priimanti savininko teises ir pareigas įgyvendinanti institucija. Lietuvos Respublikos Vyriausybė ar jos įgaliota institucija patvirtina Valstybės ir savivaldybių įstaigų darbuotojų, **išskyrus mokytojų,** pareigybių aprašymo metodiką. **Mokytojų (išskyrus trenerius) pareigybių aprašymo metodiką tvirtina** **Lietuvos Respublikos švietimo ir mokslo ministras (toliau – švietimo ir mokslo ministras).“**

**4 straipsnis. 7 straipsnio pakeitimas**

1. Pakeisti 7 straipsnio 2 dalį ir ją išdėstyti taip:

„2. Biudžetinių įstaigų vadovų, jų pavaduotojų**, išskyrus** **mokyklos vadovus, jų pavaduotojus ugdymui,** pareiginės algos pastovioji dalis nustatoma pagal šio įstatymo 1 priedą, atsižvelgiant į pareigybių sąraše nustatytą darbuotojų pareigybių skaičių ir vadovaujamo darbo patirtį, kuri apskaičiuojama sumuojant laikotarpius, kai buvo vadovaujama įmonėms, įstaigoms ir organizacijoms ir (ar) jų padaliniams. Pagal šio įstatymo nuostatas nustatyta biudžetinės įstaigos vadovo ir jo pavaduotojų pareiginė alga (pastovioji dalis kartu su kintamąja dalimi) negali viršyti praėjusio ketvirčio biudžetinės įstaigos darbuotojų 5 vidutinių pareiginių algų (pastoviųjų dalių kartu su kintamosiomis dalimis) dydžių.“

2. Pakeisti 7 straipsnio 3 dalį ir ją išdėstyti taip:

„3. Biudžetinių įstaigų struktūrinių padalinių vadovų ir jų pavaduotojų**,** **išskyrus mokyklų ugdymą organizuojančių skyrių vedėjus,** pareiginės algos pastovioji dalis nustatoma pagal šio įstatymo 2 priedą, atsižvelgiant į pareigybės lygį, vadovaujamo darbo patirtį, kuri apskaičiuojama sumuojant laikotarpius, kai buvo vadovaujama įmonėms, įstaigoms ir organizacijoms ir (ar) jų padaliniams, ir profesinio darbo patirtį, kuri apskaičiuojama sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos ar specialybės darbas arba vykdytos analogiškos pareigybės aprašyme nustatytoms funkcijos.“

3. Pakeisti 7 straipsnio 4 dalį ir ją išdėstyti taip:

„4. Biudžetinių įstaigų darbuotojų, išskyrusbiudžetinių įstaigų vadovus, jų pavaduotojus, struktūrinių padalinių vadovus ir jų pavaduotojus**, mokytojus (išskyrus trenerius), pagalbos mokiniui specialistus** bei darbininkus, pareiginės algos pastovioji dalis nustatoma pagal šio įstatymo 3 ir 4 priedus, atsižvelgiant į pareigybės lygį ir profesinio darbo patirtį, kuri apskaičiuojama sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos ar specialybės darbas arba vykdytos analogiškos pareigybės aprašyme nustatytoms funkcijos.“

4. Pakeisti 7 straipsnio 7 dalį ir ją išdėstyti taip:

„7. Nustatant pareiginės algos pastoviąją dalį, papildomai įvertinamas nacionalinių, valstybinių ir savivaldybių kultūros ir meno įstaigų aukščiausiojo profesinio meninio lygio kultūros ir meno darbuotojų nacionaliniu ir tarptautiniu mastu įgytas pripažinimas, Lietuvos Respublikos Vyriausybės ar jos įgaliotos institucijos nustatytas atskirų profesijų trūkumas Lietuvos Respublikos darbo rinkoje, trenerių ar darbuotojų aukšta kvalifikacinė kategorija, nustatyta pagal tam tikrai darbuotojų grupei keliamus kvalifikacinius reikalavimus. Šiais atvejais šio įstatymo 1–4 **5** prieduose nustatyti pareiginės algos pastoviosios dalies koeficientai gali būti didinami iki 100 procentų. Trenerio pareiginės algos pastovioji dalis didinama atsižvelgiant į trenerio turimą kvalifikacinę kategoriją: už pirmą kvalifikacinę kategoriją 45 procentais, už antrą – 55 procentais, už trečią – 65 procentais, už ketvirtą – 75 procentais, už penktą – 90 procentų, už šeštą – 100 procentų. Treneriams, neturintiems kvalifikacinės kategorijos, pareiginės algos pastoviosios dalies koeficientai gali būti didinami iki 40 procentų.“

5. Pakeisti 7 straipsnio 8 dalį ir ją išdėstyti taip:

 „8. Pareiginės algos pastoviosios dalies koeficiento padidinimas šio straipsnio 6 ir 7 dalyse nustatytais pagrindais negali viršyti 100 procentų šio įstatymo 1–3 **ir 5** prieduose nustatytos pareiginės algos pastoviosios dalies koeficiento dydžio.“

6. Pakeisti 7 straipsnio 10 dalį ir ją išdėstyti taip:

„10. Biudžetinės įstaigos darbuotojo pareiginės algos pastovioji dalis sulygstama darbo sutartyje pagal šio įstatymo nuostatas ir biudžetinės įstaigos darbo apmokėjimo sistemą. Pareiginės algos pastoviosios dalies koeficientas nustatomas iš naujo pasikeitus darbuotojų pareigybių skaičiui, vadovaujamo darbo patirčiai ir (ar) profesinio darbo patirčiai ar nustačius, kad biudžetinės įstaigos vadovo ar jo pavaduotojo pareiginė alga (pastovioji dalis kartu su kintamąja dalimi) viršija praėjusio ketvirčio biudžetinės įstaigos darbuotojų 5 vidutinius pareiginių algų (pastoviųjų dalių kartu su kintamosiomis dalimis) dydžius. **Šio įstatymo 8 straipsnyje nurodytų darbuotojų pareiginės algos pastoviosios dalies koeficientas nustatomas iš naujo pasikeitus mokinių skaičiui, pedagoginio darbo stažui, kvalifikacinei kategorijai, veiklos sudėtingumui ar nustačius, kad mokyklos vadovo ar jo pavaduotojo pareiginė alga (pastovioji dalis kartu su kintamąja dalimi) viršija praėjusio ketvirčio mokyklos darbuotojų 5 vidutinius pareiginių algų (pastoviųjų dalių kartu su kintamosiomis dalimis) dydžius.“**

**5 straipsnis. 8 straipsnio pakeitimas**

Pakeisti 8 straipsnį ir jį išdėstyti taip:

**„8 straipsnis.** Mokytojų **(išskyrus trenerių)**, pagalbos mokiniui specialistų, mokyklų vadovų, jų pavaduotojų ugdymui, ugdymą organizuojančių skyrių vedėjų pareiginė alga

1. Mokytojų (išskyrus trenerius) ir pagalbos mokiniui specialistų pareiginės algos pastovioji dalis nustatoma pagal šio įstatymo 5 priedą, atsižvelgiant į pedagoginio darbo stažą, kvalifikacinę kategoriją ir veiklos sudėtingumą.

2. Mokyklų vadovų, jų pavaduotojų ugdymui pareiginės algos pastovioji dalis nustatoma pagal šio įstatymo 5 priedą, atsižvelgiant į mokykloje ugdomų mokinių skaičių, pedagoginio darbo stažą~~, vadybinę kvalifikacinę kategoriją~~ ir veiklos sudėtingumą.

3. Mokyklų ugdymą organizuojančių skyrių vedėjų pareiginės algos pastovioji dalis nustatoma pagal šio įstatymo 5 priedą, atsižvelgiant į pedagoginio darbo stažą, ~~vadybinę kvalifikacinę kategoriją~~, **ir** veiklos sudėtingumą ~~ir išsilavinimą~~.

4. ~~Mokyklos vadovo, jo pavaduotojo ugdymui, ugdymą organizuojančio skyriaus vedėjo vadybinės kvalifikacinės kategorijos nustatomos ir šių asmenų veiklos atitikties įgytai kvalifikacinei kategorijai vertinimas atliekamas kas penkeri metai Lietuvos Respublikos švietimo ir mokslo ministro (toliau – švietimo ir mokslo ministras) nustatyta tvarka.~~ Mokytojų (išskyrus trenerių), pagalbos mokiniui specialistų kvalifikacinės kategorijos nustatomos švietimo ir mokslo ministro nustatyta tvarka.

5. Pareigybių, kurias einant atliekamas darbas yra laikomas pedagoginiu ir įskaitomas į pedagoginio darbo stažą, sąrašą tvirtina švietimo ir mokslo ministras.

6. Mokytojų~~,~~ **ir** pagalbos mokiniui specialistų~~, mokyklų vadovų, jų pavaduotojų ugdymui, ugdymą organizuojančių skyrių vedėjų~~ pareiginės algos kintamoji dalis nenustatoma.

**7. Mokytojų, pagalbos mokiniui specialistų (specialiųjų pedagogų, logopedų, surdopedagogų ir tiflopedagogų, išskyrus dirbančius švietimo pagalbos įstaigose, auklėtojų, koncertmeisterių, akompaniatorių) darbo krūvio sandara pateikiama šio įstatymo 5 priede.“**

**6 straipsnis. 14 straipsnio pakeitimas**

1. Pakeisti 14 straipsnio 1 dalį ir ją išdėstyti taip:

„1. Biudžetinių įstaigų darbuotojų kasmetinio veiklos vertinimo tikslas – įvertinti biudžetinių įstaigų darbuotojų, išskyrus darbininkus**, mokytojus ir pagalbos mokiniui specialistus,** praėjusių kalendorinių metų veiklą pagal nustatytas metines užduotis, siektinus rezultatus ir jų vertinimo rodiklius.“

2. Pakeisti 14 straipsnio 2 dalį ir ją išdėstyti taip:

„2. Kultūros ir meno darbuotojų, socialinių paslaugų srities darbuotojų, sveikatos priežiūros specialistų, ~~mokytojų, pagalbos mokiniui specialistų, mokyklų~~ **švietimo įstaigų** vadovų, jų pavaduotojų ugdymui, ugdymą organizuojančių skyrių vedėjų praėjusių kalendorinių metų veikla vertinama vadovaujantis atitinkamai Lietuvos Respublikos kultūros ministro, Lietuvos Respublikos socialinės apsaugos ir darbo ministro, Lietuvos Respublikos sveikatos apsaugos ministro, ~~Lietuvos Respublikos~~ švietimo ir mokslo ministro patvirtintu atitinkamos srities kultūros ir meno darbuotojų, socialinių paslaugų srities darbuotojų ar sveikatos priežiūros specialistų, **švietimo įstaigų vadovų, jų pavaduotojų ugdymui, ugdymą organizuojančių skyrių vedėjų veiklos** vertinimo tvarkos aprašu. Kitų biudžetinių įstaigų darbuotojų praėjusių kalendorinių metų veikla vertinama vadovaujantis Lietuvos Respublikos Vyriausybės ar jos įgaliotos institucijos patvirtintu biudžetinių įstaigų darbuotojų veiklos vertinimo tvarkos aprašu.“

3. Pakeisti 14 straipsnio 3 dalį ir ją išdėstyti taip:

„3. Kiekvienais metais, iki sausio 31 dienos, **švietimo įstaigos vadovams iki kovo 1 dienos,** savininko teises ir pareigas įgyvendinanti institucija arba jos įgaliotas asmuo, vadovaudamiesi Lietuvos Respublikos Vyriausybės **ar atitinkamo ministro, nurodyto šio straipsnio 2 dalyje,** nustatyta tvarka, ir atsižvelgdami į metinio veiklos plano priemones, biudžetinių įstaigų vadovams, dirbantiems pagal darbo sutartis, nustato metines užduotis, susijusias su biudžetinių įstaigų metinio veiklos plano priemonėmis arba susijusias su metinio veiklos plano priemonėmis ir su biudžetinės įstaigos vidaus administravimu bei veiklos efektyvumo didinimu, siektinus rezultatus ir jų vertinimo rodiklius. Priėmus į pareigas biudžetinės įstaigos vadovą, dirbantį pagal darbo sutartį, metinės užduotys, siektini rezultatai ir jų vertinimo rodikliai nustatomi per vieną mėnesį nuo jo priėmimo į pareigas dienos. Jeigu biudžetinės įstaigos vadovas, dirbantis pagal darbo sutartį, priimamas į pareigas naujai ketverių metų kadencijai, **švietimo įstaigos vadovas** – **penkerių metų kadencijai,** iki einamųjų metų pabaigos jam galioja einamųjų metų pradžioje nustatytos metinės užduotys, siektini rezultatai ir jų vertinimo rodikliai. Jeigu, priėmus į pareigas biudžetinės įstaigos vadovą, dirbantį pagal darbo sutartį, iki einamųjų metų pabaigos lieka mažiau kaip 6 mėnesiai, biudžetinės įstaigos vadovui, dirbančiam pagal darbo sutartį, metinės užduotys, siektini rezultatai ir jų vertinimo rodikliai nustatomi iki kitų metų sausio 31 dienos~~.~~**, švietimo įstaigos vadovui** – **iki kitų metų kovo 1 dienos.** Prireikus nustatytos metinės užduotys, siektini rezultatai ir jų vertinimo rodikliai einamaisiais metais gali būti vieną kartą pakeisti arba papildyti, bet ne vėliau kaip iki liepos 1 dienos. Biudžetinių įstaigų vadovams nustatytos metinės užduotys, siektini rezultatai ir jų vertinimo rodikliai skelbiami vadovą į pareigas priimančio asmens ir biudžetinės įstaigos, kurioje eina pareigas vadovas, interneto svetainėje.“

4. Pakeisti 14 straipsnio 4 dalį ir ją išdėstyti taip:

„4. Savininko teises ir pareigas įgyvendinanti institucija arba jos įgaliotas asmuo kiekvienais metais, iki sausio 31 dienos, **švietimo įstaigos vadovų iki kovo 1 dienos,** įvertina biudžetinių įstaigų vadovų, dirbančių pagal darbo sutartis (išskyrus biudžetinių įstaigų vadovus, dirbančius pagal darbo sutartis, kurie buvo priimti į pareigas praėjusiais metais, iki metų pabaigos likus mažiau negu 6 mėnesiams), praėjusių metų veiklą pagal nustatytas metines užduotis, siektinus rezultatus ir jų vertinimo rodiklius, vadovaudamiesi Lietuvos Respublikos Vyriausybės **ar atitinkamo ministro, nurodyto šio straipsnio 2 dalyje,** nustatyta tvarka. Biudžetinės įstaigos vadovo, dirbančio pagal darbo sutartį, praėjusių metų veikla gali būti vertinama labai gerai, gerai, patenkinamai ir nepatenkinamai. Jeigu biudžetinės įstaigos vadovo, dirbančio pagal darbo sutartį, metinė veikla įvertinama nepatenkinamai 2 metus iš eilės, savininko teises ir pareigas įgyvendinanti institucija priima sprendimą biudžetinės įstaigos vadovą, dirbantį pagal darbo sutartį, atleisti iš pareigų ir nutraukia su juo sudarytą darbo sutartį per 10 darbo dienų nuo paskutinio kasmetinio veiklos vertinimo, neišmokant jam išeitinės išmokos.“

5. Pakeisti 14 straipsnio 9 dalį ir ją išdėstyti taip:

„9. Savininko teises ir pareigas įgyvendinanti institucija, kartu su biudžetinės įstaigos darbuotojų atstovavimą įgyvendinančiais asmenimis, **o mokyklos vadovo – su mokyklos bendruomene ir mokyklos taryba, švietimo pagalbos įstaigos vadovo – su švietimo pagalbos įstaigos bendruomene ir savivaldos institucija, jei ji yra,** įvertinusi biudžetinės įstaigos vadovo praėjusių kalendorinių metų veiklą:

1) labai gerai, – biudžetinės įstaigos vadovui vieniems metams nustato pareiginės algos kintamosios dalies dydį, ne mažesnį kaip 10 procentų pareiginės algos pastoviosios dalies, ir gali skirti premiją;

2) gerai, – biudžetinės įstaigos vadovui vieniems metams nustato pareiginės algos kintamosios dalies dydį;

3) patenkinamai, – biudžetinės įstaigos vadovui vienus metus nenustato pareiginės algos kintamosios dalies dydžio;

4) nepatenkinamai, – biudžetinės įstaigos vadovui**, išskyrus mokyklos vadovą,** vieniems metams nustato mažesnį pareiginės algos pastoviosios dalies koeficientą, tačiau ne mažesnį, negu šio įstatymo 1 priede tai pareigybei pagal vadovaujamo darbo patirtį numatytas minimalus koeficientas. **Mokyklos vadovui** **vieniems metams nustato mažesnį pareiginės algos pastoviosios dalies koeficientą, tačiau ne mažesnį, negu šio įstatymo 5 priede tai pareigybei pagal mokykloje ugdomų mokinių skaičių ir pedagoginį darbo stažą numatytas minimalus pareiginės algos pastoviosios dalies koeficientas.“**

6. Pakeisti 14 straipsnio 10 dalies 4 punktą ir jį išdėstyti taip:

„4) nepatenkinamai, – teikia vertinimo išvadą biudžetinės įstaigos vadovui su siūlymu vieniems metams nustatyti mažesnį pareiginės algos pastoviosios dalies koeficientą, tačiau ne mažesnį, negu šio įstatymo 1–~~4~~  **5** prieduose tai pareigybei pagal vadovaujamo darbo patirtį ir (ar) profesinę darbo patirtį **ar** **pedagoginį darbo stažą** numatytas minimalus pareiginės algos pastoviosios dalies koeficientas.“

**7** **straipsnis. 17 straipsnio pakeitimas**

Pripažinti netekusiu galios 17 straipsnio 1 dalį.

~~1. Šio įstatymo 8 straipsnis ir 5 priedas netenka galios 2018 m. rugpjūčio 31 d.~~

**8 straipsnis. Įstatymo 5 priedo pakeitimas**

Pakeisti Įstatymo 5 priedą ir jį išdėstyti taip:

 „Lietuvos Respublikos

valstybės ir savivaldybių įstaigų

darbuotojų darbo apmokėjimo

įstatymo

5 priedas

**MOKYTOJŲ, PAGALBOS MOKINIUI SPECIALISTŲ, MOKYKLŲ VADOVŲ, JŲ PAVADUOTOJŲ UGDYMUI, UGDYMĄ ORGANIZUOJANČIŲ SKYRIŲ VEDĖJŲ PAREIGINĖS ALGOS PASTOVIOSIOS DALIES KOEFICIENTAI**

**IR MOKYTOJŲ, PAGALBOS MOKINIUI SPECIALISTŲ (SPECIALIŲJŲ PEDAGOGŲ, LOGOPEDŲ, SURDOPEDAGOGŲ IR TIFLOPEDAGOGŲ, IŠSKYRUS DIRBANČIUS ŠVIETIMO PAGALBOS ĮSTAIGOSE, AUKLĖTOJŲ, KONCERTMEISTERIŲ, AKOMPANIATORIŲ) DARBO KRŪVIO SANDARA**

**I SKYRIUS**

**MOKYTOJŲ, DIRBANČIŲ PAGAL BENDROJO UGDYMO, PROFESINIO MOKYMO IR NEFORMALIOJO (IŠSKYRUS IKIMOKYKLINIO IR PRIEŠMOKYKLINIO UGDYMO PROGRAMAS) ŠVIETIMO PROGRAMAS PAREIGINĖS ALGOS PASTOVIOSIOS DALIES KOEFICIENTAI IR DARBO KRŪVIO SANDARA**

**1. Šiame skyriuje nurodytų darbuotojų pareiginės algos pastoviosios dalies koeficientai:**

|  |  |
| --- | --- |
| **Kvalifikacinė** **kategorija**  | **Pastoviosios dalies koeficientai (pareiginės algos baziniais dydžiais)** |
| **Pedagoginio darbo stažas (metais)** |
| **iki 2** | **Nuo daugiau kaip 2 iki 5**  | **Nuo daugiau kaip 5 iki 10** | **Nuo daugiau kaip 10 iki 15** | **Nuo daugiau kaip 15 iki 20** | **Nuo daugiau kaip 20 iki 25** | **Daugiau kaip 25** |
| **Nesuteiktos kvalifikacinės kategorijos** |
| **Mokytojas** | **6,36-6,42** | **6,38-6,44** | **6,42-6,5** | **6,52-6,62** | **6,54-6,82** | **6,56-6,85** | **6,58-6,89** |
| **Suteiktos kvalifikacinės kategorijos** |
| **Mokytojas** | **6,62-6,9** | **6,65-6, 91** | **6,69-6,92** | **6,82-6,95** | **6,9-6,97** | **6,93-7,0** | **6,97-7,05** |
| **Vyresnysis mokytojas** |  | **6,98-7,06** | **6,99-7,08** | **7,0-7,12** | **7,26-7,4** | **7,3-7,44** | **7,33-7,47** |
| **Mokytojas metodininkas** |  |  | **7,4-7,54** | **7,54-7,68** | **7,78-7,92** | **7,82-7,96** | **7,86-8,0** |
| **Mokytojas ekspertas** |  |  | **8,4-8,58** | **8,56-8,72** | **8,80-8,94** | **8,84-8,98** | **8,89-9,02** |

**2. Pareiginės algos pastoviosios dalies koeficientai dėl veiklos sudėtingumo mokytojams:**

**2.1. didinami 3–15 procentų:**

**2.1.1. dirbantiems bendrosiose bendrojo ugdymo mokyklose, profesinio mokymo įstaigose, kurių klasėje (grupėje) ugdomi 2 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 1–3 mokiniai, turintys didelių ar labai didelių specialiųjų ugdymosi poreikių;**

**2.1.2. dirbantiems bendrojo ugdymo mokyklose (klasėse), skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių, pagal bendrojo ugdymo ir neformaliojo (išskyrus ikimokyklinio ir priešmokyklinio ugdymo programas) švietimo programas;**

**2.1.3. dirbantiems bendrojo ugdymo mokyklose (klasėse), skirtose mokiniams, dėl nepalankių aplinkos veiksnių turintiems specialiųjų ugdymosi poreikių, pagal bendrojo ugdymo ir neformaliojo (išskyrus ikimokyklinio ir priešmokyklinio ugdymo programas) švietimo programas;**

**2.1.4. dirbantiems profesinio mokymo įstaigose (skyriuose, grupėse, klasėse), skirtose mokiniams, turintiems specialiųjų ugdymosi poreikių pagal bendrojo ugdymo, profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas;**

**2.1.5. dirbantiems socialinės globos namuose, skirtuose vaikams;**

**2.1.6. mokantiems mokinius, kuriems dėl ligos ar patologinės būklės skirtas mokymas namuose;**

**2.1.7. mokantiems pagal tarptautinio bakalaureato programas;**

**2.1.8. mokantiems 1 ir daugiau užsieniečių ar Lietuvos Respublikos piliečių, atvykusių ar grįžusių gyventi Lietuvos Respublikoje, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo ir profesinio mokymo programas;**

**2.1.9. mokantiems dalykus lietuvių kalba bendrojo ugdymo mokyklų, kuriose įteisintas mokymas tautinės mažumos kalba, III–IV gimnazijų klasėse;**

**2.2. gali būti didinami iki 20 procentų kitais įstaigos darbo apmokėjimo sistemoje nustatytais atvejais.**

**3. Jei mokytojo, dirbančio pagal bendrojo ugdymo, profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas, veikla atitinka du ir daugiau šio priedo 2 punkte numatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.**

**4. Mokytojų, dirbančių pagal bendrojo ugdymo, profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas etatą sudaro 36 valandos (kontaktinės ir nekontaktinės) per savaitę, 1512 – per mokslo metus.**

**5. Kontaktinės valandos skiriamos bendrojo ugdymo srities (dalyko), profesinio mokymo, formalųjį švietimą papildančio ugdymo programoms įgyvendinti pagal ugdymo (mokymo) planuose numatytas valandas,  neformaliojo (išskyrus ikimokyklinio, priešmokyklinio ir  formalųjį švietimą papildančio ugdymo programas)  švietimo programoms – pagal programoje numatytas valandas.**

**6. Nekontaktinės valandos yra skirstomos į valandas, skirtas funkcijoms, susijusioms su kontaktinėmis valandomis, vykdyti, ir valandas, skirtas funkcijoms, susijusioms su veikla mokyklos bendruomenei, vykdyti:**

**6.1. valandos funkcijoms, susijusioms su kontaktinėmis valandomis, vykdyti skiriamos planuoti ugdomąją veiklą, pasiruošti pamokoms, vertinti mokinių mokymosi pasiekimus, informuoti mokinius, jų tėvus (globėjus, rūpintojus)  apie mokinių ugdymo ir ugdymosi poreikius, mokymosi pažangą, profesiškai tobulėti;**

**6.2. valandos funkcijoms, susijusioms su veikla mokyklos bendruomenei vykdyti, skiriamos kitai ugdomajai veiklai su mokiniais, bendradarbiauti su pedagoginiais darbuotojais, mokinių tėvais (globėjais, rūpintojais) ir mokyklos partneriais; vadovauti klasei (grupei), įstaigos veiklai įsivertinti, siekiant įstaigos ugdymo (mokymo) tikslų atlikti kitus darbus, kurie nėra apibrėžiami kaip kontaktinės valandos ir valandos funkcijoms, susijusioms su kontaktinėmis valandomis, vykdyti.**

**7. Mokytojo, dirbančio pagal bendrojo ugdymo programas, kontaktinių valandų, valandų, skirtų funkcijoms, susijusioms su kontaktinėmis valandomis, vykdyti ir valandų, skirtų funkcijoms, susijusioms su veikla mokyklos bendruomenei, vykdyti proporcija ir kiekis per mokslo metus:**

|  |  |  |  |
| --- | --- | --- | --- |
| **Pareigybė** | **Kontaktinės valandos** | **Nekontaktinės valandos** | **Etato valandų skaičius****iš viso** |
| **Valandos funkcijoms, susijusioms su kontaktinėmis valandomis, vykdyti** | **Valandos funkcijoms, susijusioms su veikla mokyklos bendruomenei, vykdyti** |
| **Mokytojas, neturintis dvejų metų pedagoginio stažo** | **504–756** | **nuo 60 iki 100% kontaktinių valandų skaičiaus** | **iki 40%** **etato valandų****skaičiaus** | **1512** |
| **Mokytojas****Vyresnysis mokytojas****Mokytojas metodininkas****Mokytojas ekspertas** | **504–1008** | **nuo 30 iki 50% kontaktinių valandų skaičiaus** | **iki 50%** **etato valandų****skaičiaus** |

 **8. Mokytojui, dirbančiam pagal bendrojo ugdymo programas, per savaitę skiriama ne daugiau kaip 24 kontaktinės valandos  privalomiems dalykams pagal bendruosius ugdymo planus, kuriuos tvirtina švietimo ir mokslo ministras, mokyti.**

**9. Mokytojo, dirbančio pagal profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas, kontaktinių valandų, valandų funkcijoms, susijusioms su kontaktinėmis valandomis, vykdyti ir valandų funkcijoms, susijusioms su veikla mokyklos bendruomenei, vykdyti proporcija ir kiekis per mokslo metus:**

|  |  |  |  |
| --- | --- | --- | --- |
| **Pareigybė** | **Kontaktinės valandos**  | **Nekontaktinės valandos** | **Etato valandų skaičius** **iš viso** |
| **Valandos funkcijoms, susijusioms su kontaktinėmis valandomis, vykdyti** | **Valandos funkcijoms, susijusioms su veikla mokyklos bendruomenei, vykdyti** |
| **Mokytojas, neturintis dvejų metų pedagoginio stažo** | **672 – 924** | **nuo 60 iki 100% kontaktinių valandų skaičiaus** | **iki 30%** **etato valandų****skaičiaus** | **1512** |
| **Mokytojas****Vyresnysis mokytojas****Mokytojas metodininkas****Mokytojas ekspertas** | **672–1176** | **nuo 25 iki 50% kontaktinių valandų skaičiaus** | **iki 50%** **etato valandų****skaičiaus** |

**10. Mokytojo dirbančio, pagal bendrojo ugdymo, profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas darbo krūvio sandara nustatoma pagal šio priedo 7 ir 9 punktuose nustatytą kontaktinių valandų, valandų funkcijoms, susijusioms su kontaktinėmis valandomis, vykdyti ir valandų funkcijoms, susijusioms su veikla mokyklos bendruomenei, vykdyti proporciją per mokslo metus, kvalifikacinę kategoriją, ugdymo (mokymo) programą, dalyką (dalykų grupę, mokymo modulį) ir kitus įstaigos darbo apmokėjimo sistemoje nustatytus kriterijus, atsižvelgiant į švietimo ir mokslo ministro patvirtintas rekomendacijas dėl mokytojų, dirbančių, pagal bendrojo ugdymo, profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas darbo krūvio sandaros.**

**II SKYRIUS**

**MOKYTOJŲ, DIRBANČIŲ PAGAL IKIMOKYKLINIO UGDYMO PROGRAMĄ, IR MENINIO UGDYMO MOKYTOJŲ (PEDAGOGŲ), DIRBANČIŲ PAGAL IKIMOKYKLINIO IR (ARBA) PRIEŠMOKYKLINIO UGDYMO PROGRAMAS, PAREIGINĖS ALGOS PASTOVIOSIOS DALIES KOEFICIENTAI IR DARBO KRŪVIO SANDARA**

**11. Šiame skyriuje nurodytų darbuotojų pareiginės algos pastoviosios dalies koeficientai:**

|  |  |
| --- | --- |
| **Kvalifikacinė** **kategorija** | **Pastoviosios dalies koeficientai (pareiginės algos baziniais dydžiais)** |
| **Pedagoginio darbo stažas (metais)** |
| **Iki 3**  | **Nuo daugiau kaip 3 iki 10** | **Nuo daugiau kaip 10 iki15**  | **Daugiau kaip 15** |
| **Nesuteiktos kvalifikacinės kategorijos** |
| **Mokytojas** | **4,06–4,22** | **4,32–4,48** | **4,37–4,55** | **4,47–4,66** |
|  | **Pedagoginio darbo stažas (metais)** |
|  | **Iki 10** | **Nuo daugiau kaip 10 iki15** | **Daugiau kaip 15** |
| **Suteiktos kvalifikacinės kategorijos** |
| **Mokytojas** | **4,34–4,51** | **4,42–4,6** | **4,5–4,68** |
| **Vyresnysis mokytojas** | **4,74–4,94** | **4,81–5,01** | **5,0–5,2** |
| **Mokytojas metodininkas**  | **5,17–5,39** | **5,32–5,54** | **5,46–5,66** |
| **Mokytojas ekspertas** | **5,9–6,13** | **5,96–6,19** | **6,12–6,36** |

**12. Pareiginės algos pastoviosios dalies koeficientai dėl veiklos sudėtingumo:**

**12.1. didinami 5–10 procentų mokytojams, dirbantiems pagal ikimokyklinio ugdymo programą, ir meninio ugdymo mokytojams (pedagogams), dirbantiems pagal ikimokyklinio ir (arba) priešmokyklinio ugdymo programas:**

**12.1.1. kurių grupėje ugdomi 2 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 1–3 mokiniai, turintys didelių ar labai didelių specialiųjų ugdymosi poreikių;**

**12.1.2. kurių grupėje ugdomi 1 ir daugiau užsieniečių ar Lietuvos Respublikos piliečių, atvykusių ar grįžusių gyventi Lietuvos Respublikoje, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje;**

 **12.2. didinami 5–20 procentų mokytojams, dirbantiems pagal ikimokyklinio ugdymo programą;**

 **12.2.1. ikimokyklinio ugdymo mokyklose (ikimokyklinio ugdymo grupėse), skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;**

 **12.2.2. kurių grupėje ugdomi 5 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;**

**12.2.3. sutrikusio vystymosi kūdikių namuose;**

**12.2.4. socialinės globos namuose, skirtuose vaikams;**

**12.3. didinami 5–20 procentų meninio ugdymo mokytojams (pedagogams), dirbantiems pagal ikimokyklinio ir (arba) priešmokyklinio ugdymo programas:**

**12.3.1. ikimokyklinio ugdymo mokyklose (ikimokyklinio arba priešmokyklinio ugdymo grupėse), skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;**

**12.3.2. kurių grupėje ugdomi 5 ir daugiau mokinių, turinčių didelių ar labai didelių specialiųjų ugdymosi poreikių;**

**12.3.3. sanatorijų mokyklose (priešmokyklinio ugdymo grupėse);**

**12.3.4. sutrikusio vystymosi kūdikių namuose;**

**12.3.5. socialinės globos namuose, skirtuose vaikams;**

**12.4. gali būti didinami iki 20 procentų mokytojams, dirbantiems pagal ikimokyklinio ugdymo programą, ir meninio ugdymo mokytojams (pedagogams), dirbantiems pagal ikimokyklinio ir (arba) priešmokyklinio ugdymo programas, kitais įstaigos darbo apmokėjimo sistemoje nustatytais atvejais.**

**13. Jei mokytojo, dirbančio pagal ikimokyklinio ugdymo programą, ir meninio ugdymo mokytojų (pedagogų), dirbančių pagal ikimokyklinio ir (arba) priešmokyklinio ugdymo programas, veikla atitinka du ir daugiau šio priedo 12 punkte numatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.**

**14. Mokytojų, dirbančių pagal ikimokyklinio ugdymo programą, išskyrus nurodytus šio priedo 15 punkte, etatą sudaro 36 valandos per savaitę, iš jų 33 valandos per savaitę skiriamos tiesioginiam darbui su mokiniais, 3 valandos – netiesioginiam darbui su vaikais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.).**

**15. Mokytojų, dirbančių pagal ikimokyklinio ugdymo programą, mokyklose (grupėse), skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių, sanatorijų mokyklose (grupėse), sutrikusio vystymosi kūdikių namuose, etatą sudaro 26 valandos per savaitę, iš jų 24 valandos per savaitę skiriamos tiesioginiam darbui su mokiniais, 2 valandos – netiesioginiam darbui su mokiniais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.).**

**16. Meninio ugdymo mokytojų (pedagogų), dirbančių pagal ikimokyklinio ir (arba) priešmokyklinio ugdymo programas, etatą sudaro 26 valandas per savaitę, iš jų 24 valandos per savaitę skiriamos tiesioginiam darbui su mokiniais, 2 valandos – netiesioginiam darbui su mokiniais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.).**

**III SKYRIUS**

**MOKYTOJŲ, DIRBANČIŲ PAGAL PRIEŠMOKYKLINIO UGDYMO PROGRAMĄ, PAREIGINĖS ALGOS PASTOVIOSIOS DALIES KOEFICIENTAI IR DARBO KRŪVIO SANDARA**

**17. Šiame skyriuje nurodytų darbuotojų pareiginės algos pastoviosios dalies koeficientai:**

|  |  |
| --- | --- |
| **Kvalifikacinė kategorija**  | **Pastoviosios dalies koeficientai (pareiginės algos baziniais dydžiais)** |
| **Pedagoginio darbo stažas (metais)** |
| **Iki 3**  | **Nuo daugiau kaip 3 iki10** | **Nuo daugiau kaip 10 iki 15**  | **Daugiau kaip 15**  |
| **Nesuteiktos kvalifikacinės kategorijos** |
| **Mokytojas** | **4,26-5,06** | **4,54-5,38** | **4,59- 5,46** | **4,69-5,59** |
|  | **Pedagoginio darbo stažas (metais)** |
|  | **Iki 10** | **Nuo daugiau kaip 10 iki 15** | **Daugiau kaip 15** |
| **Suteiktos kvalifikacinės kategorijos** |
| **Mokytojas** | **4,56-5,41**  | **4,64-5,52**  | **4,73-5,62** |
| **Vyresnysis mokytojas** | **4,98-5,93** | **5,05-6,01**  | **5,25- 6,24** |
| **Mokytojas metodininkas** | **5,43-6,47** | **5,59-6,65** | **5,73-6,79**  |
| **Mokytojas ekspertas** | **6,19-7,36** | **6,26-7,43** | **6,43-7,63** |

**18. Pareiginės algos pastoviosios dalies koeficientai dėl veiklos sudėtingumo mokytojams, dirbantiems pagal priešmokyklinio ugdymo programą:**

**18.1. didinami 5–10 procentų:**

**18.1.1. kurių grupėje ugdomi 2 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 1–3 mokiniai, turintys didelių ar labai didelių specialiųjų ugdymosi poreikių;**

**18.1.2. ugdantiems 1 ir daugiau užsieniečių ar Lietuvos Respublikos piliečių, atvykusių ar grįžusių gyventi Lietuvos Respublikoje, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje.**

**18.2. didinami 5–20 procentų:**

**18.2.1. dirbantiems ikimokyklinio ugdymo mokyklose ar priešmokyklinio ugdymo grupėse, skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;**

**18.2.2. dirbantiems sanatorijų mokyklose ar priešmokyklinio ugdymo grupėse;**

**18.2.3. dirbantiems socialinės globos namuose, skirtuose vaikams;**

**18.2.4. dirbantiems sutrikusio vystymosi kūdikių namuose;**

**18.2.5. mokantiems mokinius, kuriems dėl ligos ar patologinės būklės skirtas mokymas namuose;**

**18.2.6. kurių grupėje ugdomi 5 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;**

**18.3. gali būti didinami iki 20 procentų kitais įstaigos darbo apmokėjimo sistemoje nustatytais atvejais.**

**19. Jei mokytojo, dirbančio pagal priešmokyklinio ugdymo programą, veikla atitinka du ir daugiau šio priedo 18 punkte numatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.**

**20. Mokytojų, dirbančių pagal priešmokyklinio ugdymo programą, išskyrus nurodytus šio priedo 21 punkte, etatą sudaro 36 valandos per savaitę, iš jų 33 valandos per savaitę skiriamos tiesioginiam darbui su mokiniais, 3 valandos – netiesioginiam darbui su mokiniais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais) ugdymo klausimais ir kt.).**

**21. Mokytojų, dirbančių pagal priešmokyklinio ugdymo programą, mokyklose (grupėse), skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių, sanatorijų mokyklose (grupėse), sutrikusio vystymosi kūdikių namuose, etatą sudaro 26 valandos per savaitę, iš jų 24 valandos per savaitę skiriamos tiesioginiam darbui su mokiniais ir 2 valandos – netiesioginiam darbui su mokiniais (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais, rūpintojais) ugdymo klausimais ir kt.).**

**IV SKYRIUS**

**SPECIALIŲJŲ PEDAGOGŲ, LOGOPEDŲ, SURDOPEDAGOGŲ, TIFLOPEDAGOGŲ, IŠSKYRUS DIRBANČIUS ŠVIETIMO PAGALBOS ĮSTAIGOSE, PAREIGINIŲ ALGŲ PASTOVIOSIOS DALIES KOEFICIENTAI IR DARBO KRŪVIO SANDARA**

**22. Šiame skyriuje nurodytų darbuotojų pareiginės algos pastoviosios dalies koeficientai:**

|  |  |
| --- | --- |
| **Pareigybė** | **Pastoviosios dalies koeficientai** **(pareiginės algos baziniais dydžiais)** |
| **Pedagoginio darbo stažas (metais)** |
| **Iki 3**  | **Nuo daugiau kaip 3 iki 10** | **Nuo daugiau kaip 10 iki 15**  |  **Daugiau kaip 15**  |
| **Nesuteiktos kvalifikacinės kategorijos** |
| **Specialusis pedagogas, logopedas, surdopedagogas, tiflopedagogas** | **3,76–4,2** | **3,99–4,46** | **4,02–4,5** | **4,13–4,62** |
|  | **Pedagoginio darbo stažas (metais)** |
| **Iki 10** | **Nuo daugiau kaip 10 iki15** | **Daugiau kaip 15** |
| **Suteiktos kvalifikacinės kategorijos** |
| **Specialusis pedagogas, logopedas, surdopedagogas, tiflopedagogas** | **4,0–4,47** | **4,12–4,59** | **4,17–4,65** |
| **Vyresnysis (specialusis pedagogas, vyresnysis logopedas, vyresnysis surdopedagogas, vyresnysis tiflopedagogas)** | **4,61–5,16** | **4,68–5,23** | **4,86–5,45** |
| **Specialusis pedagogas metodininkas, logopedas metodininkas, surdopedagogas metodininkas, tiflopedagogas metodininkas** | **5,01–5,6** | **5,18–5,77** | **5,3–5,92** |
| **Specialusis pedagogas ekspertas, logopedas ekspertas, surdopedagogas ekspertas, tiflopedagogas ekspertas** | **5,73–6,38** | **5,79–6,46** | **5,94–6,64** |

**23. Pareiginės algos pastoviosios dalies koeficientai dėl veiklos sudėtingumo specialiesiems pedagogams, logopedams, surdopedagogams ir tiflopedagogams:**

**23.1. didinami 5 procentais:**

**23.1.1. dirbantiems mokyklose, skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;**

**23.1.2. dirbantiems mokyklose, skirtose mokiniams dėl nepalankių aplinkos veiksnių, turintiems specialiųjų ugdymosi poreikių;**

**23.1.3. dirbantiems socialinės globos namuose, skirtuose vaikams, sutrikusio vystymosi kūdikių namuose;**

**23.1.4. teikiantiems specialiąją pedagoginę pagalbą mokiniams, kuriems dėl ligos ar patologinės būklės skirtas mokymas namuose.**

**23.2. didinami 15-25 procentais, kai jie teikia specialiąją pedagoginę pagalbą ikimokyklinio amžiaus vaikams, mokyklinio amžiaus vaikams, apakusiems suaugusiesiems jų namuose ar (ir) ikimokyklinio ugdymo mokyklose, bendrojo ugdymo mokyklose, esančiose kitose gyvenamosiose vietovėse negu jų darbovietė.**

**23.3. gali būti didinami iki 20 procentų kitais įstaigos darbo apmokėjimo sistemoje nustatytais atvejais.**

**24. Jei specialiojo pedagogo, logopedo, surdopedagogo, tiflopedagogo veikla atitinka du ir daugiau šio priedo 23 punkte numatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.**

**25. Specialiųjų pedagogų, logopedų, surdopedagogų ir tiflopedagogų, dirbančių mokyklose, socialinės globos namuose, skirtuose vaikams, sutrikusio vystymosi namuose su ikimokyklinio amžiaus vaikais****, etatą sudaro 27 valandos per savaitę, iš jų 22 valandos per savaitę skiriamos tiesioginiam darbui su mokiniais (vaikais) (mokinių specialiesiems ugdymosi poreikiams įvertinti, specialiosioms pratyboms vesti) ir 5 valandos per savaitę – skiriamos netiesioginiam darbui su mokiniais (darbams planuoti; pasirengti vesti specialiąsias pratybas; pagalbai mokytojams rengiant ugdymo programas; mokytojams, tėvams (globėjams) konsultuoti specialiųjų ugdymosi poreikių turinčių mokinių ugdymo klausimais; dokumentams, susijusiems su ugdymu, rengti ir kt.).**

**26. Specialiųjų pedagogų, logopedų, surdopedagogų ir tiflopedagogų, dirbančių mokyklose, socialinės globos namuose, skirtuose vaikams,** **su mokyklinio amžiaus vaikais, etatą sudaro 23 valandas per savaitę, iš jų 18 valandų per savaitę skiriama tiesioginiam darbui su mokiniais (mokinių specialiesiems ugdymosi poreikiams tirti ir įvertinti, specialiosioms pratyboms vesti) ir 5 valandos – netiesioginiam darbui su mokiniais (darbams planuoti; pasirengti specialiosioms pratyboms; pagalbai mokytojams rengiant ugdymo programas; mokytojams, tėvams (globėjams, rūpintojams) konsultuoti specialiųjų ugdymosi poreikių turinčių mokinių ugdymo klausimais; dokumentams, susijusiems su ugdymu, rengti ir kt.).**

**V SKYRIUS**

**PSICHOLOGŲ ASISTENTŲ, PSICHOLOGŲ, SOCIALINIŲ PEDAGOGŲ IR ŠVIETIMO PAGALBOS ĮSTAIGOSE DIRBANČIŲ SPECIALIŲJŲ PEDAGOGŲ, LOGOPEDŲ, SURDOPEDAGOGŲ IR TIFLOPEDAGOGŲ PAREIGINIŲ ALGŲ PASTOVIOSIOS DALIES KOEFICIENTAI**

**27. Šiame skyriuje nurodytų darbuotojų pareiginės algos pastoviosios dalies koeficientai:**

|  |  |
| --- | --- |
| **Pareigybė** | **Pastoviosios dalies koeficientai** **(pareiginės algos baziniais dydžiais)** |
| **Pedagoginio darbo stažas (metais)** |
| **Iki 3**  | **Nuo daugiau kaip 3 iki 10** | **Nuo daugiau kaip 10 iki 15**  |  **Daugiau kaip 15**  |
| **Nesuteiktos kvalifikacinės kategorijos** |
| **Psichologo asistentas** | **4,09-4,18** | **4,13-4,21** | **4,16-4,25** | **4,21-4,3** |
| **Specialusis pedagogas, logopedas, surdopedagogas, tiflopedagogas, socialinis pedagogas** | **4,3-4,38** | **4,58-4,67** | **4,77-4,87** | **4,82-4,95** |
|  | **Pedagoginio darbo stažas (metais)** |
|  | **Iki 10** | **Nuo daugiau kaip 10 iki 15** | **Daugiau kaip 15** |
| **Suteiktos kvalifikacinės kategorijos** |
| **Specialusis pedagogas, logopedas, surdopedagogas, tiflopedagogas, socialinis pedagogas, ketvirtos kategorijos psichologas** | **4,82-4,87** | **4,9-4,96**  | **5,07-5,13** |
| **Vyresnysis specialusis pedagogas, vyresnysis logopedas, vyresnysis surdopedagogas, vyresnysis tiflopedagogas, vyresnysis socialinis pedagogas, trečios kategorijos psichologas** | **5,4 -5,55** | **5,45-5,61**  | **5,64-5,83** |
| **Specialusis pedagogas metodininkas, logopedas metodininkas, surdopedagogas metodininkas, tiflopedagogas metodininkas, socialinis pedagogas metodininkas, antros kategorijos psichologas** | **5,95-6,14** | **6,1-6,29**  | **6,26-6,48**  |
| **Specialusis pedagogas ekspertas, logopedas ekspertas, surdopedagogas ekspertas, tiflopedagogas ekspertas, socialinis pedagogas ekspertas, pirmos kategorijos psichologas** | **6,71-6,93** | **6,91-7,13** | **7,07-7,28** |

**28. Pareiginės algos pastoviosios dalies koeficientai dėl veiklos sudėtingumo:**

**28.1. didinami 5–20 procentų socialiniams pedagogams, psichologo asistentams, psichologams dirbantiems:**

**28.1.1. mokyklose, skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;**

**28.1.2. mokyklose, skirtose mokiniams dėl nepalankių aplinkos veiksnių, turintiems specialiųjų ugdymosi poreikių;**

**28.1.3. socialinės globos namuose, skirtuose vaikams; sutrikusio vystymosi kūdikių namuose;**

**28.2. didinami 5–20 procentų pedagoginių psichologinių tarnybų, švietimo pagalbos tarnybų specialistams dirbantiems su vaikais;**

**28.3. gali būti didinami iki 20 procentų šiame skyriuje nurodytiems darbuotojams kitais įstaigos darbo apmokėjimo sistemoje nustatytais atvejais.**

**29. Jei šiame skyriuje nurodytų darbuotojų veikla atitinka du ir daugiau šio priedo 28 punkte numatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.**

**30. Socialinių pedagogų, dirbančių mokyklose, etatą sudaro 36 valandos per savaitę.**

**VI SKYRIUS**

**AUKLĖTOJŲ, KONCERTMEISTERIŲ, AKOMPANIATORIŲ PAREIGINIŲ ALGŲ PASTOVIOSIOS DALIES KOEFICIENTAI IR DARBO KRŪVIO SANDARA**

**31. Šiame skyriuje nurodytų darbuotojų pareiginės algos pastoviosios dalies koeficientai:**

|  |  |
| --- | --- |
| **Pareigybė** | **Pastoviosios dalies koeficientai (pareiginės algos baziniais dydžiais)** |
| **Pedagoginio darbo stažas (metais)** |
| **Iki 3**  | **Nuo daugiau kaip 3 iki 10** | **Nuo daugiau kaip 10 iki 15**  | **Daugiau kaip 15** |
| **Nesuteiktos kvalifikacinės kategorijos** |
| **Auklėtojas, koncertmeisteris, akompaniatorius** | **4,06–4,10** | **4,32–4,36** | **4,37–4,41** | **4,47–4,52** |
|  | **Pedagoginio darbo stažas (metais)** |
|  | **Iki 10** | **Nuo daugiau kaip 10 iki 15** | **Daugiau kaip 15** |
| **Suteiktos kvalifikacinės kategorijos** |
| **Auklėtojas, koncertmeisteris, akompaniatorius** | **4,34—4,37** | **4,42–4,47** | **4,5–4,54** |
| **Vyresnysis (auklėtojas, koncertmeisteris, akompaniatorius**  | **4,74–4,79** | **4,81–4,86**  | **5–5,05** |
| **Metodininkas (auklėtojas, koncertmeisteris, akompaniatorius**  | **5,17-5,23** | **5,32-5,38** | **5,46-5,5** |
| **Ekspertas (auklėtojas, koncertmeisteris, akompaniatorius** | **5,9-5,95** | **5,96-6,02** | **6,12-6,17** |

**32. Pareiginės algos pastoviosios dalies koeficientai dėl veiklos sudėtingumo:**

**32.1. didinami 5–20 procentų auklėtojams, dirbantiems:**

**32.1.1. bendrosiose bendrojo ugdymo mokyklose, profesinio mokymo įstaigose, kurių klasėje (grupėje) ugdomi 2 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 1–3 mokiniai, turintys didelių ar labai didelių specialiųjų ugdymosi poreikių;**

**32.1.2. mokyklose (grupėse), skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;**

**32.1.3. mokyklose, skirtose mokiniams, dėl nepalankių aplinkos veiksnių turintiems specialiųjų ugdymosi poreikių;**

**32.1.4. profesinio mokymo įstaigose (grupėse), skirtose mokiniams, turintiems specialiųjų ugdymosi poreikių;**

**32.1.5. socialinės globos namuose, skirtuose vaikams;**

**32.1.6. sutrikusio vystymosi kūdikių namuose.**

**32.2. gali būti didinami iki 20 procentų auklėtojams, koncertmeisteriams, akompaniatoriams, įstaigos darbo apmokėjimo sistemoje nustatytais atvejais.**

**33. Jei auklėtojo veikla atitinka du ir daugiau šio priedo 32 punkte numatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.**

**34. Koncertmeisterių ir akompaniatorių, dirbančių mokykloje etatą, sudaro 26 valandos per savaitę, iš jų 24 valandos per savaitę skiriamos tiesioginiam darbui su mokiniais ir 2 valandos – netiesioginiam darbui su mokiniais (pasiruošti pamokoms, renginiams ir metodinei veiklai).**

**35. Auklėtojų, dirbančių bendrojo ugdymo mokyklose (išskyrus specialiąsias ir sanatorijų mokyklas), etatą sudaro 30 valandų per savaitę.**

**36. Auklėtojų, dirbančių su mokyklinio amžiaus vaikais bendrojo ugdymo mokyklose (grupėse), skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių, sanatorinėse mokyklose, vaikų socializacijos centruose, socialinės globos namuose, skirtuose vaikams, etatą sudaro 26 valandas per savaitę, iš jų 24 valandos per savaitę skiriamos tiesioginiam darbui su mokiniais (vaikais) ir 2 valandos – netiesioginiam darbui su mokiniais (vaikais) (darbams planuoti, dokumentams, susijusiems su ugdymu, rengti, bendradarbiauti su mokytojais, tėvais (globėjais, rūpintojais) ugdymo klausimais ir kt.).**

**VII SKYRIUS**

**PAGALBOS MOKINIUI SPECIALISTŲ, NENURODYTŲ ŠIO PRIEDO IV-VI SKYRIUOSE, PAREIGINĖS ALGOS PASTOVIOSIOS DALIES KOEFICIENTAI**

**37. Šiame skyriuje nurodytų pagalbos mokiniui specialistų pareiginės algos pastoviosios dalies koeficientai:**

|  |  |
| --- | --- |
| **Pedagoginio darbo stažas (metais)** | **Pastoviosios dalies koeficientai (pareiginės algos baziniais dydžiais)** |
| **Iki 10**  | **3,8– 5,95** |
| **10–15**  | **3,83–6,65** |
| **Daugiau kaip 15**  | **3,93 –7,35** |

**38. Pagalbos mokiniui specialistams, kuriems suteiktos kvalifikacinės kategorijos, pareiginės algos pastoviosios dalies koeficientai didinami: už eksperto kvalifikacinę kategoriją – 30 procentų, už metodininko kvalifikacinę kategoriją – 20 procentų, už vyresniojo pagalbos mokiniui specialisto kvalifikacinę kategoriją – 10 procentų.**

**39. Pareiginės algos pastoviosios dalies koeficientai dėl veiklos sudėtingumo pagalbos mokiniui specialistams:**

**39.1. didinami 5–10 procentų:**

**39.1.1. dirbantiems mokyklose, skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;**

**39.1.2. dirbantiems mokyklose, skirtose mokiniams, dėl nepalankių aplinkos veiksnių turintiems specialiųjų ugdymosi poreikių;**

**39.1.3. sutrikusio vystymosi kūdikių namuose;**

**39.2. gali būti didinami iki 20 procentų kitais įstaigos darbo apmokėjimo sistemoje nustatytais atvejais.**

**40. Jei pagalbos mokiniui specialisto veikla atitinka du ir daugiau šio priedo 39 punkte numatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.**

**VIII SKYRIUS**

**MOKYKLŲ VADOVŲ IR JŲ PAVADUOTOJŲ UGDYMUI PAREIGINĖS ALGOS PASTOVIOSIOS DALIES KOEFICIENTAI**

**41. Mokyklų vadovų pareiginės algos pastoviosios dalies koeficientai:**

|  |  |
| --- | --- |
| **Mokinių skaičius**  | **Pastoviosios dalies koeficientai (pareiginės algos baziniais dydžiais)** |
| **Pedagoginio darbo stažas (metais)** |
| **Iki 10 metų**  | **Nuo daugiau kaip 10 iki 15**  | **Daugiau kaip 15**  |
| **iki 200** | **7,2-10,71** | **7,49-11,1** | **7,86-11,37** |
| **201–600** | **8,0 -11,74** | **8,46-11,8** | **8,8-11,81** |
| **601 ir daugiau** | **8,58-11,8** | **8,95-11,82** | **9,24-11,85** |

**42. Mokyklų vadovų pavaduotojų ugdymui pareiginės algos pastoviosios dalies koeficientai:**

|  |  |
| --- | --- |
| **Mokinių skaičius**  | **Pastoviosios dalies koeficientai (pareiginės algos baziniais dydžiais)** |
| **Pedagoginio darbo stažas (metais)** |
|  **Iki 10** | **Nuo daugiau kaip 10 iki 15**  | **Daugiau kaip 15**  |
| **iki 500** | **5,76-10,44** | **5,97-10,46** | **6,15-10,48** |
| **501 ir daugiau** | **7,16-10,5** | **7,45-10,65** | **7,66-10,8** |

**43. Pareiginės algos pastoviosios dalies koeficientai dėl veiklos sudėtingumo:**

**43.1. didinami 5–10 procentų:**

**43.1.1. ikimokyklinio ugdymo mokyklų, bendrųjų bendrojo ugdymo mokyklų, profesinio mokymo įstaigų vadovams ir jų pavaduotojams ugdymui, atsakingiems už specialiųjų ugdymosi poreikių mokinių ugdymo organizavimą, jeigu šiose įstaigose ugdoma (mokoma) 10 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;**

**43.1.2. mokyklų vadovams ir jų pavaduotojams ugdymui, jei mokykloje ugdoma (mokoma) 10 ar daugiau užsieniečių ar Lietuvos Respublikos piliečių, atvykusių ar grįžusių gyventi Lietuvos Respublikoje, nemokančių valstybinės kalbos, dvejus metus nuo mokinio mokymosi pagal bendrojo ugdymo ir profesinio mokymo programas pradžios Lietuvos Respublikoje;**

**43.2. didinami 5–20 procentų mokyklų vadovams ir jų pavaduotojams ugdymui:**

**43.2.1. dirbantiems mokyklose, skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;**

**43.2.1. dirbantiems mokyklose, kurios turi padalinius, skirtus specialiųjų ugdymosi poreikių turintiems mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;**

**43.2.2. dirbantiems mokyklose, skirtose mokiniams, dėl nepalankių aplinkos veiksnių turintiems specialiųjų ugdymosi poreikių;**

**43.3. gali būti didinami iki 20 procentų mokyklų vadovams savininko teises ir pareigas įgyvendinančios institucijos nustatytais atvejais;**

**43.4. gali būti didinami iki 20 procentų mokyklų vadovų pavaduotojams ugdymui kitais įstaigos darbo apmokėjimo sistemoje nustatytais atvejais.**

**44. Jei mokyklos vadovo ar mokyklos pavaduotojo ugdymui veikla atitinka du ir daugiau šio priedo 43 punkte numatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.**

**45. Bendrojo ugdymo, ikimokyklinio ugdymo mokyklų, profesinio mokymo įstaigų vadovų ir vadovų pavaduotojų ugdymui pareiginės algos pastoviosios dalies koeficientai nustatomi atsižvelgiant į mokinių skaičių einamųjų metų rugsėjo 1 dieną, išskyrus specialiojo ugdymo mokyklų ir specialiojo ugdymo centrų, skirtų elgesio ir emocijų sutrikimų turintiems mokiniams ar sveikatos problemų turintiems mokiniams, ligoninių mokyklų (ligoninių klasių), sanatorijų mokyklų (sanatorijų klasių), nepilnamečių tardymo izoliatorių ir pataisos įstaigų mokyklų (nepilnamečių tardymo izoliatorių ir pataisos įstaigų klasių), tardymo izoliatorių ir (ar) pataisos įstaigų suaugusiųjų mokyklų (suaugusiųjų klasių), vaikų socializacijos centrų vadovų ir vadovų pavaduotojų – pagal vidutinį metinį mokinių skaičių; neformaliojo vaikų švietimo mokyklų vadovų ir vadovų pavaduotojų ugdymui – atsižvelgiant į mokinių skaičių einamųjų metų spalio 1 dieną. Bendrabučiuose gyvenantys mokiniai į bendrą mokinių skaičių įskaičiuojami taikant koeficientą 1,5. Vidutinis metinis mokinių skaičius apskaičiuojamas sudėjus praėjusių mokslo metų kiekvieno mėnesio vidutinį mokinių skaičių ir šią sumą padalijus iš to laikotarpio mėnesių, kuriais buvo mokinių, skaičiaus. Vidutinis mėnesinis mokinių skaičius apskaičiuojamas sudėjus kiekvieną dieną buvusių mokinių skaičių ir šį bendrą skaičių padalijus iš mėnesio dienų, kuriomis buvo mokinių, skaičiaus. Į mokinių skaičių įskaitomi tik tie mokiniai, kurie buvo mokomi. Vidutinis mokinių skaičius, gautas 1–4, 5–8, 9–10 (I–II gimnazijos) ir III–IV gimnazijos klasių grupėse, kiekvienoje grupėje apvalinamas iki sveikojo skaičiaus.**

**IX SKYRIUS**

**MOKYKLŲ UGDYMĄ ORGANIZUOJANČIŲ SKYRIŲ VEDĖJŲ PAREIGINĖS ALGOS PASTOVIOSIOS DALIES KOEFICIENTAI**

**46. Šiame skyriuje nurodytų darbuotojų pareiginės algos pastoviosios dalies koeficientai:**

|  |  |
| --- | --- |
| **Pedagoginio darbo stažas (metais)** | **Pastoviosios dalies koeficientai (pareiginės algos baziniais dydžiais)** |
| **Iki 10**  | **4,85-8,68** |
| **10–15**  | **5,09-8,72** |
| **Daugiau kaip 15**  | **5,35-8,89** |

**47. Pareiginės algos pastoviosios dalies koeficientai dėl veiklos sudėtingumo:**

**47.1. didinami 5–10 procentų:**

**47.1.1. ikimokyklinio ugdymo mokyklų, bendrųjų bendrojo ugdymo mokyklų, profesinio mokymo įstaigų ugdymą organizuojančių skyrių vedėjams, atsakingiems už specialiųjų ugdymosi poreikių mokinių ugdymo organizavimą, arba jei skyriuje ugdoma (mokoma) 5 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;**

**47.1.2. mokyklų ugdymą organizuojančių skyrių vedėjams, jei skyriuje ugdoma (mokoma) 5 ar daugiau užsieniečių ar Lietuvos Respublikos piliečių, atvykusių ar grįžusių gyventi Lietuvos Respublikoje, nemokančių valstybinės kalbos, dvejus metus nuo mokinio mokymosi pagal bendrojo ugdymo ir profesinio mokymo programas pradžios Lietuvos Respublikoje;**

**47.2. didinami 5–20 procentų mokyklų ugdymą organizuojančių skyrių vedėjams:**

**47.2.1. dirbantiems mokyklose, skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;**

**47.2.2. dirbantiems mokyklose, skirtose mokiniams, dėl nepalankių aplinkos veiksnių turintiems specialiųjų ugdymosi poreikių;**

**47.2.3. dirbantiems profesinio mokymo įstaigų skyriuose, skirtuose specialiųjų ugdymosi poreikių turintiems mokiniams;**

**47.3. gali būti didinami iki 20 procentų ugdymą organizuojančių skyrių vedėjams kitais įstaigos darbo apmokėjimo sistemoje nustatytais atvejais.**

**48. Jei mokyklų ugdymą organizuojančių skyrių vedėjo veikla atitinka du ir daugiau šio priedo 47 punkte numatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.**“

**9 straipsnis. Įstatymo įsigaliojimas ir įgyvendinimas**

1. Šis įstatymas, išskyrus šio straipsnio 3 dalį, įsigalioja 2018 m. rugsėjo 1 d.

2. Šio įstatymo 3 straipsnio 1 dalyje keičiamo 4 straipsnio 1 dalyje nurodytas mokytojų, dirbančių pagal bendrojo ugdymo, profesinio mokymo ir neformaliojo švietimo (išskyrus ikimokyklinio ir priešmokyklinio ugdymo) programas, iš valstybės ir savivaldybių biudžetų finansuojamų valandų (kontaktinių ir nekontaktinių), vidutiniškai tenkančių per mokslo metus vienai pareigybei, skaičius yra: nuo 2018 m. rugsėjo 1 d. iki 2019 m. rugpjūčio 31 d. – 1386, nuo 2019 m. rugsėjo 1 d. – 1512.

3. Lietuvos Respublikos švietimo ir mokslo ministras iki 2018 m. rugpjūčio 31 d. priima šio įstatymo įgyvendinamuosius teisės aktus.

4. Šio įstatymo 6 straipsniu keičiamo 14 straipsnio nuostatos taikomos, atliekant švietimo įstaigųvadovų, jų pavaduotojų ugdymui, ugdymą organizuojančių skyrių vedėjų 2018 metų ir vėlesnių metų veiklos vertinimą. Švietimo įstaigųvadovų, jų pavaduotojų ugdymui, ugdymą organizuojančių skyrių vedėjų praėjusių metų veikla pirmą kartą įvertinama iki 2019 m. kovo 1 d.

 5. Švietimo įstaigųvadovams, jų pavaduotojams ugdymui, ugdymą organizuojančių skyrių vedėjams, kurių darbo užmokestis, įsigaliojus šiam įstatymui, yra mažesnis, palyginti su iki šio įstatymo įsigaliojimo buvusiu nustatytu darbo užmokesčiu, ne ilgiau kaip iki 2019 m. kovo 1 d. mokamas iki 2018 m. rugpjūčio 31 d. jiems nustatytas darbo užmokestis (tarnybinis atlyginimas su priedais).

6. Jeigu iki šio įstatymo įsigaliojimo mokyklos vadovo, jo pavaduotojo ugdymui, ugdymą organizuojančio skyriaus vedėjo, mokytojo ir pagalbos mokiniui specialisto pareiginės algos pastoviosios dalies koeficientas buvo didesnis už šio įstatymo 8 straipsniu keičiamame 5 priede nurodytą atitinkamai pareigybei nustatyto pareiginės algos pastoviosios dalies koeficientų intervalo ribose esančią didžiausią pareiginės algos pastoviosios dalies koeficientą (įskaitant ir pareiginės algos pastoviosios dalies koeficiento didinimą dėl veiklos sudėtingumo) mokyklos vadovui, jo pavaduotojo ugdymui, ugdymą organizuojančiam skyriaus vedėjui, mokytojui ir pagalbos mokiniui specialistui taikomas iki šio Įstatymo įsigaliojimo nustatytas pareiginės algos pastoviosios dalies koeficientas tol, kol asmuo eina tas pačias pareigas arba įstatymų nustatyta tvarka pareiginės algos pastoviosios dalies koeficientas bus sumažintas.

*Skelbiu šį Lietuvos Respublikos Seimo priimtą įstatymą.*

Respublikos Prezidentas